China se ‘Jack the Ripper’ tot doodstraf gevonnisGao Chengyong ŉ Reeksmoordenaar, wat as China se “Jack the Ripper” bekend staan, is Vrydag tot doodstraf gevonnis. Gao Chengyong het tussen 1988 en 2011 in die noorde van China 11 vroue en meisies verkrag en vermoor, waarvan een slegs agt jaar oud was. Die hof in Gansu het hom doodstraf opgelê op aanklag van moord, roof, verkragting en skending van liggame, het die amptelike Xinhua-nuusagentskap berig. Die 54-jarige man is in 2016 in hegtenis geneem en het tydens sy hofsaak skuld beken op al 11 moorde. Meeste van sy slagoffers het rooi gedra toe hul liggame gevind is.